Shfaqen paqartësi në lidhje me planin amerikan për mbrojtjen nga raketat
Deklaratat e fundit të Presidentit Bush dhe Sekretarit të Mbrojtjes Gates interpretohen nga ekspertët në mënyra të ndryshme
Planet e Shteteve të Bashkuara për të instaluar një sistem për mbrojtjen nga raketat në Evroprën Lindore, vazhdojnë të jenë një burim tensionesh mes Shteteve të Bashkuara dhe Rusisë. Zyrtarët amerikanë thonë se sistemi për mbrojtjen nga raketat, që do të përbëhej nga deri në 10 interceptorë raketash në Poloni dhe një radar në Republikën Çeke, do të shërbente për t’u mbrojtur nga kërcënimet e mundshme nga vende si Irani. Ata thonë se ai nuk ka si objektiv Rusinë. Por zyrtarët rusë e kanë kritikuar ashpër sistemin e propozuar. Michael Levi, një ekspert për kontrollin e armëve në Këshillin për Marrëdhëniet me Jashtë se Moska kundërshton për dy arsye: Të martën, gjatë një fjalimi në Universitetin e Mbrojtjes Kombëtare në Washington, Presidenti Bush përsëriti pikëpamjen e administratës së tij se një sistem për mbrojtjen nga raketat është i nevojshëm. Po atë ditë, në Pragë Sekretari amerikan i Mbrojtjes Robert Gates duket se përdori një ton më të zbutur, duke thënë se raketat amerikane mund të mos aktivizohen menjëherë pas dislokimit. Ekspertët e çështjeve të kontrollit të armëve po diskutojnë nëse Presidenti Bush dhe Sekretari Gates kanë dërguar mesazhe të ndryshme nga njëri-tjetri. Daryl Kimball, kreu i shoqatës së pavarur për Kontrollin e Armëve thotë se nuk ka mospërputhje mes qëndrimeve të tyre. Por Michael Levi i Këshillit për Marrëdhënie me Jashtë thonë se deklaratat duken kontradiktore. Zoti Levi nuk beson se Presidenti Bush, apo Sekretari Gates, apo zëdhënësat e tyre do t’i sqarojnë deklaratat e tyre. Ai parashikon që ata thjesht të thonë se sistemi i mbrojtjes nga raketat në Evropën Lindore, është pjesë e diskutimeve me Rusinë.//kk//